# data[].attributes.headline
Hvad er hudsult, og hvordan kan vi arbejde med det?

# data[].attributes.subject
Hvad er hudsult, og hvordan kan vi arbejde med det?

# data[].attributes.body
Hudsult er når en person mangler fysisk berøring. Det kan f.eks. være hvis en borgers ægtefælle er gået bort, så de ikke har den kropslige nærhed med andre mennesker mere. Længere varig hudsult kan påvirke den ældres tilstand, både fysisk og psykisk.

Det vi kan arbejde med er, at give borgeren noget nærkontakt. Det kunne vi f.eks. gøre ved at røre ved borgerens hænder når vi taler med dem, give dem et kram, eller være opmærksom på ikke at bruge handsker når det ikke er nødvendigt. Dvs. at hvis vi f.eks. skal give en borger creme i ansigtet, er det ikke nødvendigt at bruge handsker, men i stedet bruge vores hænder så de kan mærke vores hud på vores hænder.

# data[].attributes.body
Omsorg er det at interessere sig for et andet menneske, bekymre sig og anerkende ham/hende. Det betyder også at man er nærværende og og opmærksom på borgerens behov. Man har nærkontakt, altså man kan f.eks. rører borgerens hånd når man hilser på ham/hende, synger sammen eller give et kram hvis man er tæt nok på hinanden og kender hinandens intimsfære så man ikke overskrider nogle grænser.

Den professionelle omsorg:
Den professionelle omsorg er den vi som fagpersoner yder når vi er på arbejde. Det er den oprigtige interesse vi viser borgeren vi har for ham/hende. At vi interesserer os for deres behov, interesser og helbred. At vi deler glæder og sorg med dem, og er der for dem når de er syge eller nedtrykte. At vi giver og viser hinanden tillid. At vi viser empati.
De 3 p'er spiller også ind her. De 3 p'er står for professionel, personlig og privat.
Vi som fagpersoner skal altid være professionelle, men vores personlige p vil altid være med, for det er vores personlige egenskaber - herunder f.eks. vores evne til omsorg og empati. Det private p skal vi holde privat. Vi skal ikke som professionelle komme med private ting, som f.eks. hvis vi har økonomiske eller personlige problemer.

Den naturlige omsorg:
Det er den omsorg vi giver naturligt i vores hverdag til familie, børn og venner. Det er den hjælp vi får og giver videre, den er den interesse vi har for vores nærmeste og den tillid vi giver hinanden. Det er en omsorg vi giver både bevidst og ubevidst. Det kan også være den omsorg vi giver til mennesker vi måske ikke kender men ønsker at hjælpe. Den sympati og empati vi viser. Det er den omsorg der kommer naturligt for os.